1 priedas

**ŠILALĖS RAJONO SAVIVALDYBĖS ADMINISTRACIJOS PASTATO CENTRINĖS LAIPTINĖS PAPRASTOJO REMONTO DARBŲ Techninė specifikacija**

1. Šilalės rajono savivaldybės administracija (toliau - Perkančioji organizacija), vykdydama šį viešąjį pirkimą numato atlikti Šilalės rajono savivaldybės administracijos pastato centrinės laiptinės paprastojo remonto darbus (toliau – Darbai).
2. Preliminarūs darbų kiekiai pateikiami darbų kiekių žiniaraštyje. Kartu su pasiūlymu tiekėjas pateikia ir įkainotą darbų kiekių žiniaraštį.
3. Prieš pateikdamas pasiūlymą Rangovas turi įvertinti reikiamus atlikti darbus pagal pridedamą darbų kiekių žiniaraštį, privalo nusimatyti visas rangos darbų išlaidas ir visus mokesčius.
4. Rangovas turi įvertinti visus darbus, įrenginius ir medžiagas reikalingas darbams atlikti išlaikant ne prastesnius, nei darbų kiekių žiniaraštyje ir vizualizacijoje numatytus reikalavimus.
5. Jeigu darbų kiekių žiniaraštyje yra nurodytas konkretus prekės pavadinimas ar šaltinis, tiekėjas gali pateikti lygiavertį sprendimą (kito gamintojo lygiavertė produkcija ar įranga) nurodytajam.
6. Rangovas Darbus atlieka pagal pateiktą darbų kiekių žiniaraštį ir patalpų vizualizaciją. Esant poreikiui konsultuojasi su Perkančiąja organizacija ir (arba) dizaineriu. Spalvos ir medžiagos derinamos su Perkančiąja organizacija ir (arba) dizaineriu.
7. Darbai turi būti atlikti per 3 (tris) mėnesius nuo sutarties įsigaliojimo dienos. Sutarties terminas gali būti pratęstas ne ilgiau kaip 30 (trisdešimt) dienų. Sutarties pratęsimas įforminamas papildomu susitarimu prie pagrindinės sutarties. Sutartis galioja iki visiško Sutartyje numatytų įsipareigojimų įvykdymo.
8. Remontuojamos patalpos Rangovui perduodamos po sutarties pasirašymo.
9. Darbų pradžia laikoma sutarties pasirašymo data.
10. Darbų atlikimo vieta: J. Basanavičiaus g. 2-1, Šilalė.
11. Atlikti darbai įforminami pasirašant galutinį darbų priėmimo – perdavimo aktą. Už kokybiškai ir laiku atliktus Darbus Perkančioji organizacija sumoka Rangovui per 30 (trisdešimt) kalendorinių dienų nuo Darbų priėmimo–perdavimo akto pagrindu išrašytos PVM sąskaitos faktūros gavimo dienos.

Parengė: Feliksas Beržinis, Investicijų ir statybos skyriaus vyriausiasis specialistas

el. p. feliksas.berzinis@silale.lt, tel. (8 449) 76123.